Caz înfiorător în Slovenia: un bărbat a ascuns ani de zile cadavrul mamei sale pentru a încasa pensia.
Un bărbat de 67 de ani a ascuns ani de zile cadavrul mamei sale. Apropiații femeii sunt cei care au tras un semnal de alarmă. Acesta a încasat pensia mamei sale, falsificând semnătura.
Un caz înfiorător a ajuns în atenția publicului în Slovenia: un bărbat de 67 de ani a ascuns cadavrul mamei sale pentru a-i încasa pensia. Situația a durat ani de zile, mai scrie LeFigaro.fr.Anchetatorii au fost alertați de cunoștințele femeii, care ar fi avut 97 de ani, aceștia reclamând că nu au putut să o viziteze sau să o vadă, în ciuda insistențelor lor."Poliția a descoperit cadavrul într-un apartament din Liubliana. Era evident că decesul survenise cu ani în urmă", a declarat purtătorul de cuvânt, Tomaz Tomazevic pentru televiziunea publică.Cauza morții nu a putut fi determinată și nici data exactă, din cauza nivelului avansat de descompunere. Se pare că femeia nu a mai fost văzută din 2011.Fiul femeii este suspectat că i-a mințit pe apropiați, spunându-le că ea nu dorește să îi vadă. Pe parcursul întregii perioade, acesta a falsificat semnătura femeii pentru a încasa pensia.